Adviebe

thumb
thumb
Èn adviebe, c' est on mot k' est todi scrît l' minme, et ki candje li sinse d' on viebe, d' èn addjectif, u d' on parey a lu.

Ene advierbire, c' est ene troke di mots ki rote come èn adviebe.

 Sacwants adviebes et advierbire di tins 
 å moumint: 
 k' on-z est: 
 asteure, pol moumint (å moumint k' on-z est). 
 ådjoûrdu, enute, oûy (å djoû k' on-z est) 
 å djoû d' ouy, å djoû d' enute, å djoû d' ådjourdu (do trevén k' on-z est)
 k' on-z esteut 
 dinltins = dins l' tins = divins l' tins = divinltins = ancyinnmint = davance (la mo lontins). 
 divant-ersè = divant-ir = divant-z-ir = divanzir (deus djoû dvant l' djoû k' on-z est).
 ayir = ir = ersè (li djoû di dvant). 
 nawaire = enawaire = lanawaire = dierinnmint (djusse li moumint di dvant).
 k' on serè 
 sol côp = do côp = docô = tot d' shûte (å moumint ki va shuve)
 bénrade = bénvite = béntoit = corade = covite = dabôrd = torade = totasteure. (djusse li moumint d' après).
 totaleure (dins les eures d' après). 
 dimwin (li djoû d' après l' djoû k' on-z est).
 après-dmwin (deus djoûs d' après l' djoû k' on-z est).
 e sacwants moumints:
 nén foirt corants: di tenawete = tenawete = tinzintins = cobén = afeye = télfeye = kécfeye = tevozè = pa des côps = padecô = pa côps = pacô = gn a des côps = des côps = des côps k' i gn a = tél côp. 
 ki s' repetèt bråmint des côps 
 onk après l' ôte: a fwait = afwait = a mezeure = fwait-a-fwait = fwait-a-mezeure 
 sovint; a l' åbitude = d' åbitude; mwints côps = t' as mwints côps = tamwints côps 
 a tinzayeure = a tins a eures (todi ås minmes eures). 
 tofer, todi; tchaeke côp, a tot côp bon; djourmåy, djour-et-djourmåy, toltins = tot l' tins. 
 djamåy = måy = jamwais; rålmint. 
 ki durront 
 lonmint = lontins; disk' a todi (foirt lontins); disk' a todi et po todi = advitam =advitam eternam (disk' al fén des tins).
 veyous onk rimetou a l' ôte.
 adon = a ç' moumint la. 
 e minme tins: techerdon, susmetant, termetant, dismetant, so ces etrevéns la, so ç' tins la . 
 (foirt rade, eneviè ene sacwè ki passe londjinnmint): tot d' on côp = tot en on côp = tenoncô = d' on plin côp = tot d' ene trake 
 (moumint ki shût) pu, adonpwis, ci côp la, alôsse, après, après côp, après ça; ossu rade, ossi vite; ttossu rade, ttossu vite.
 (moumints passés): divant ça. 
 po cmincî, aprume, prumîrmint, å cminçmint = å cmince. 
 (moumint metou tot å cminçmint, del djournêye u d' èn ovraedje): matén; timpe; yeure; toit. 
 (moumint metou al fén) tård, po fini, alfén = al fén = efén.
 dedja
 å résse d' ouy = a pårti d' enute; dispu don (dispu ç' moumint la).

 Adviebes di manire 
 adviebes fwaits avou l' cawete mint 2

 Adviebes di cwantité eyet d' roedeur 

 Adviebes di cwantité 
 bråmint, waire, pô, pus, dipus, moens, tant, trop, ditrop
 dandjreus, kécfeye, télfeye, afeye
 pår, pårmint, foû, fén, foirt, percé, a crever, a moirt, vormint

 Adviebes di roedeur 

 assez (ki n' a nén l' minme sinse divant u après l' mot avou l' ci k' il est raloyî)    

 Adviebes di plaeçaedje 
 (près-estance): cial (ci, ciddé, droci, roci, vaici, toci, vola)
 (lon-estance) la (laddé, låvå, ladrî, drola, rola, tola, vaila, lavola
 pôzucion: 
 divant, padvant <> dirî, padrî
 dizeu, padzeu, dissu <> dizo, padzo
 didins, divins, ådvins <> foû, ådfoû

 Alére 
Louis Remacle, Les adviebes, Sintake do walon del Gléjhe tôme II, pp. 150-278.

 Hårdêyes difoûtrinnes 
 Les adviebes di cwantité e walon dins l' grosse croejhete da Hendschel
 Les adviebes di tins e walon dins l' grosse croejhete da Hendschel
 Sacwants adviebes do walon (dedja studyîs sol Wiccionaire)
 Sacwants advierbires do walon (dedja studeyes sol Wiccionaire)

Categoreye:Croejhete